ฟิทช์รับรองประกันแกร่งญี่ปุ่นส่งต่อ
ฟิทช์ การันตีบริษัทประกันจัดการปัญหาน้ำท่วมได้ เสียหายน้อยกว่าเศรษฐกิจ บริษัทญี่ปุ่นส่งต่อต่างประเทศ
29 ต.ค. 2554

ฟิทช์ การันตีบริษัทประกันจัดการปัญหาน้ำท่วมได้ เสียหายน้อยกว่าเศรษฐกิจ บริษัทญี่ปุ่นส่งต่อต่างประเทศ
บริษัท ฟิทช์ เรทติ้งส์ เชื่อว่าอุทกภัยที่เกิดขึ้นครั้งนี้ สร้างความเสียหายทางเศรษฐกิจอย่างมาก แต่ความเสียหายประกันภัยที่ต้องรับผิดชอบน่าจะอยู่ในระดับที่จัดการได้ ไม่น่าส่งผลกระทบอย่างรุนแรงต่อฐานะการเงินหรือทำให้เกิดความตึงตัวทางการเงิน
ฟิทช์ประมาณการในเบื้องต้น เชื่อว่าความเสียหายที่บริษัทประกันภัยรับผิดชอบต่ำกว่าความเสียหายทางเศรษฐกิจจริง และแต่ละบริษัทจะรับไม่เท่ากัน โดยเฉพาะบริษัทประกันสัญชาติญี่ปุ่นที่ขึ้นทะเบียนในประเทศไทยจะได้รับความเสียหายมากเพราะรับประกันให้กับบริษัทญี่ปุ่นที่มีฐานการผลิตอยู่ในนิคมอุตสาหกรรมที่น้ำท่วม
อย่างไรก็ตาม ฟิทช์เชื่อว่าบริษัทประกันสัญชาติญี่ปุ่นไม่น่าจะได้รับผลกระทบมาก เนื่องจาก 85% ของการคุ้มครองได้ส่งต่อให้กับบริษัทรับประกันภัยต่อต่างชาติ